Diari Oficial de la Generalitat Valenciana


Sumari del DOGV 4182, del 04-02-2002 (2002/793)

ORDRE de 17 de gener de 2002, de la Conselleria d'Innovació i Competitivitat, per la qual s'estableixen els requisits necessaris per a la regularització de les targetes ITV de determinats vehicles especials agrícoles a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/01/17/(1)/dof/vci/html**

### Dades del document

Número de DOGV
:   4182

Data del DOGV
:   04-02-2002

Secció del DOGV
:   I. DISPOSICIONS GENERALS

Número del document
:   2002/793


Data del document
:   17-01-2002

Organisme emissor
:   Conselleria d'Innovació i Competitivitat

Tipus de document
:   Ordre

Anàlisi jurídica

 Descriptors 

:   * Inspecció Tècnica de Vehicles
    * inspecció tècnica
    * vehicle agrícola
    * legislació
    * màquina agrícola

ORDRE de 17 de gener de 2002, de la Conselleria d'Innovació i Competitivitat, per la qual s'estableixen els requisits necessaris per a la regularització de les targetes ITV de determinats vehicles especials agrícoles a la Comunitat Valenciana. [2002/X793]
  
El RD 1.204/1999, de 9 de juliol (BOE núm. 173 de 21 de juliol de 1999), pel qual es modifica el RD 2.140/1985, de 9 d'octubre (BOE de 19 de novembre de 1985), que dicta normes sobre homologació de tipus de vehicles automòbils, remolcs i semiremolcs, i també de parts i peces, dóna solució a la problemàtica existent en matèria de vehicles no matriculats anteriorment, procedents de l'espai econòmic europeu o de tercers països, adquirits directament pel titular.
  
A la Comunitat Valenciana, per les característiques singulars del sector agrícola on hi ha un nombre important d'explotacions de caràcter familiar, de xicotetes dimensions, situades en les rodalies de les poblacions, per al cultiu de les quals es fa necessari disposar de remolcs i maquinària agrícola arrossegada de característiques especials adaptades al tipus de cultiu que s'haja de realitzar, i que des de l'entrada en vigor del RD 2.140/1985, no poden circular en no correspondre a models homologats, i en conseqüència no poder obtenir la targeta ITV ni ser matriculats, cal adoptar un procediment especial en consonància amb el que s'ha disposat en el RD 1.204/1999, que possibilite l'obtenció de la targeta ITV i la posterior matriculació d'aquells remolcs agrícoles i maquinària agrícola arrossegada corresponents a models no homologats existents abans de la data d'entrada en vigor del RD 2.140/1985.
  
Per tot això i de conformitat amb el que s'ha establit en l'article 44 de la Llei 5/1983, de 30 de desembre, de Govern Valencià,
  
ORDENE
  
Article 1
  
La present ordre té per objecte establir amb caràcter excepcional i únic, per un període d'un any a partir de la seua entrada en vigor, el procediment i els requisits necessaris que han de reunir els remolcs agrícoles i la maquinària agrícola arrossegada que no corresponen a models homologats, fabricats o posats en circulació amb anterioritat a l'entrada en vigor del RD 2.140/1985, de 9 d'octubre (BOE de 19 de novembre de 1985), per a l'obtenció de la targeta ITV.
  
Article 2
  
La propietat del vehicle, i també la seua antiguitat, s'acreditarà mitjançant la declaració del titular, certificada pel consell agrari municipal.
  
Article 3
  
Els propietaris hauran de presentar el vehicle o els vehicles a un laboratori acreditat per a reformes, a fi que el laboratori comprove el compliment del Reglament General de Vehicles i les directives que li siguen d'aplicació i estenga el corresponent certificat de seguretat equivalent, en el qual constaran almenys les dades necessàries per a l'expedició de targeta i les de comprovació del compliment del RD 2.140/1985, de 9 d'octubre, modificat pel RD 1.204/1999, de 9 de juliol.
  
Article 4
  
Els vehicles, després de la sol·licitud prèvia d'inspecció a l'estació ITV, s'hi presentaran en la data acordada, on després de les comprovacions pertinents s'estendrà la targeta ITV.
  
DISPOSICIONS FINALS
  
Primera
  
Es faculta el director general d'Indústria i Energia per a dictar totes les resolucions que siguen necessàries per al desenvolupament i l'aplicació del que s'ha disposat en la present ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 17 de gener de 2002
  
El conseller d'Innovació i Competitivitat,


Còpia Permalink ELI